ཝང་ཡུས་པོ་ཡིས་བཤད་རྒྱུར།ང་རང་ངོས་ནས་རྒྱལ་ཡོངས་དམངས་ཆེན་རྒྱུན་ལས་ཨུ་ཡོན་ལྷན་ཁང་གི་སྙན་ཞུར་མོས་མཐུན་ཆེན་པོ་ཡོད།འདས་པའི་ལོ་ལྔའི་རིང་ལ།རྒྱལ་ཡོངས་དམངས་ཆེན་རྒྱུན་ལས་ཨུ་ཡོན་ལྷན་ཁང་གིས་བློ་མཐུན་ཞི་ཅིན་ཕིང་སྲོག་ཤིང་ཡིན་པའི་ཏང་ཀྲུང་དབྱང་གི་འགོ་ཁྲིད་བརྟན་པོའི་འོག་ནས།ཞི་ཅིན་ཕིང་གི་དུས་རབས་གསར་བའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་བསམ་བློ་ཁྲིད་སྟོན་དུ་བཟུང་ནས།རང་རྒྱལ་སྤྱི་ཚོགས་དང་ཆབ་སྲིད་འཚོ་བའི་ཁྲོད་ཀྱི་དབང་ཟིལ་རང་བཞིན་སྔར་མེད་ཇེ་དྲག་ཏུ་སོང་ཡོད་ཅིང་།མི་དམངས་མང་ཚོགས་ཀྱི་འབྲེལ་འདྲིས་ཀྱང་སྔར་མེད་རྒྱ་ཁྱབ་ཅན་དང་གཏིང་ཟབ་ཅན།ཕན་འབྲས་ཅན་གྱི་ཕྱོགས་སུ་འཕེལ་ཡོད་པས།མི་དམངས་མང་ཚོགས་ཀྱི་སེམས་དཔངས་ཇེ་མཐོར་སོང་ཡོད་ཟེར།